Splinternuwe polisiegebou vergaar stof | Maroela Media
Die nuwe polisiegebou in 2016 opgerig (Foto: Verskaf)
'n Splinternuwe polisiegebou wat in 2016 vir die polisie se administratiewe personeel in Aberdeen in die Oos-Kaap opgerig is, staan leeg. Dié gebou word na meer as drie jaar vandat dit opgerig is, nie gebruik nie weens die tekort aan basiese geriewe.
Met Bobby Stevenson, 'n DA-lid van die Oos-Kaapse provinsiale wetgewer, se besoek aan dié polisiefasiliteit, het hy bevind die toilette en lugversorging werk nie behoorlik nie. Die kombuis is nie funksioneel nie en die internet- en telefoonstelsels is ook nog buite werking.
Stevenson en DA-raadslede Rudy Jacobs en Eldridge Ruiters het bevind dat slegs een kantoor in dié nuwe moderne gebou gebruik word. Stevenson sê die meeste van die administratiewe personeel werk steeds vanuit die ou polisiegebou omdat dit oor basiese geriewe, soos 'n werkende toilet, beskik. Dié gebou huisves ook die dorp se gemeenskapsdienssentrum.
Stevenson het die nasionale departement van openbare werke versoek om dié kwessie onder die nasionale parlement se aandag te bring. "Polisiebeamptes wat sulke spanningsvolle werk verrig, verdien ordentlike kantore," meen hy.
Hy gaan ook hierdie kwessie saam met ander onder die provinsiale wetgewer se aandag bring.
Die Aberdeen-omgewing is 'n hoë ongeluksgebied en bestaan ook uit 'n groot boerderygemeenskap. Stevenson sê daar is 'n groot aantal onwettige drankwinkels wat daartoe bydra dat die aantal aanrandingsklagte jaarliks met tot 33% toeneem. Inwoners het hul kommer uitgespreek dat hul 10111-oproepe nie die polisiestasie bereik nie.
"Daar is 'n tekort aan polisiebeamptes aan diens in die Aberdeen-omgewing, veral in die aande, om 'n veilige klimaat te skep," meen Stevenson.
Wat nuus – net nog n korrupte gemors van die ANC – maar glo my Karma is n werklikheid – al is dit jaaaaarrrrreeeee later.
Niks nuut nie.Dit is hoe dit gaan in SA.Niks werk nie,niks word reggemaak nie en niks gaan verbeter nie.
Daar is in elke geval niks van die eens pragtige Karoo dorp oor nie.
Jy is verkeerd Lizzi ek woon in Aberdeen . Dit is reg die gebou word nie benut nie. Nogsteeds n mooi klein dorpie. Gaan oral so als gaan agteruit anc regering hier.
Is dit nie een van Lesufi se skole nie? Lyk so. Skuus ek onthou nou hy is van Gauteng, maar dalk moet hy die gebou op 'n platbak laai, en sien, een skool minder om oor te bekommer, klaar gebou.